CELEX: 32018R1587
Language: el
Date: 2018-10-22 00:00:00
Title: Εκτελεστικός κανονισμός (ΕΕ) 2018/1587 της Επιτροπής, της 22ας Οκτωβρίου 2018, για την ανάκληση του ορισμού του Istituto Superiore di Sanità, Ρώμη, Ιταλία, ως εργαστηρίου αναφοράς της Ευρωπαϊκής Ένωσης για τα κατάλοιπα που απαριθμούνται στο παράρτημα I, ομάδα B 3. γ), της οδηγίας 96/23/ΕΚ (Κείμενο που παρουσιάζει ενδιαφέρον για τον ΕΟΧ)

23.10.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 264/20
               
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1587 ΤΗΣ ΕΠΙΤΡΟΠΉΣ
         της 22ας Οκτωβρίου 2018
         για την ανάκληση του ορισμού του Istituto Superiore di Sanità, Ρώμη, Ιταλία, ως εργαστηρίου αναφοράς της Ευρωπαϊκής Ένωσης για τα κατάλοιπα που απαριθμούνται στο παράρτημα I, ομάδα B 3. γ), της οδηγίας 96/23/ΕΚ
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (EE) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (EE) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (1), και ιδίως το άρθρο 93 παράγραφος 1,
         Εκτιμώντας τα ακόλουθα:
         
                     (1)
                  
                  
                     Το Istituto Superiore di Sanità στη Ρώμη παρατίθεται στο σημείο 12 στοιχείο δ) του τμήματος I του παραρτήματος VII του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (2) ως το ορισθέν εργαστήριο αναφοράς της Ευρωπαϊκής Ένωσης («εργαστήριο αναφοράς της ΕΕ») για τα κατάλοιπα που απαριθμούνται στο παράρτημα I, ομάδα B 3. γ) της οδηγίας 96/23/ΕΚ του Συμβουλίου (3).
                  
               
                     (2)
                  
                  
                     Ο κανονισμός (ΕΕ) 2017/625 καταργεί τον κανονισμό (ΕΚ) αριθ. 882/2004 και θεσπίζει νέους κανόνες σχετικά με τους επίσημους ελέγχους, μεταξύ άλλων και σχετικά με την απόφαση για τη δημιουργία και τον ορισμό εργαστηρίων αναφοράς της ΕΕ. Στο άρθρο 92 παράγραφος 3 του κανονισμού (ΕΕ) 2017/625 προβλέπεται ότι η Επιτροπή επανεξετάζει τακτικά την εντολή και τη λειτουργία των εργαστηρίων αναφοράς της ΕΕ.
                  
               
                     (3)
                  
                  
                     Λόγω του ότι θεωρήθηκε σκόπιμο να συγχωνευθούν, μέσω του κανονισμού (ΕΕ) 2018/192 της Επιτροπής (4), οι δραστηριότητες των εργαστηρίων αναφοράς της ΕΕ που αφορούν τα χημικά στοιχεία και τις αζωτούχες ενώσεις στα τρόφιμα φυτικής και ζωικής προέλευσης σε ένα εργαστήριο αναφοράς της ΕΕ, το Τεχνικό Πανεπιστήμιο της Δανίας στην Κοπεγχάγη, Δανία, ορίστηκε ως το εργαστήριο αναφοράς της ΕΕ για τα μέταλλα και τις αζωτούχες ενώσεις στις ζωοτροφές και τα τρόφιμα. Καθώς οι δραστηριότητες αυτού του εργαστηρίου αναφοράς της ΕΕ επικαλύπτουν τις δραστηριότητες του εργαστηρίου αναφοράς της ΕΕ για τα κατάλοιπα που απαριθμούνται στο παράρτημα I, ομάδα B 3. γ) της οδηγίας 96/23/ΕΚ, αυτή τη στιγμή δύο εργαστήρια αναφοράς της ΕΕ είναι υπεύθυνα για την ανάλυση των χημικών στοιχείων στα τρόφιμα ζωικής προέλευσης. Επομένως, θα πρέπει να ανακληθεί ο ορισμός του Istituto Superiore di Sanità, Ρώμη, Ιταλία, ως εργαστηρίου αναφοράς της ΕΕ για τα κατάλοιπα που απαριθμούνται στο παράρτημα I, ομάδα B 3. γ), της οδηγίας 96/23/ΕΚ. Το μέρος I του παραρτήματος VII του κανονισμού (ΕΚ) αριθ. 882/2004 θα πρέπει να τροποποιηθεί αναλόγως.
                  
               
                     (4)
                  
                  
                     Καθώς το πρόγραμμα εργασίας του Istituto Superiore di Sanità στη Ρώμη για την περίοδο από 1 Ιανουαρίου 2018 έως 31 Δεκεμβρίου 2018 έχει εγκριθεί από την Επιτροπή και έχει χορηγηθεί επιχορήγηση για τις δραστηριότητες αυτές, ο παρών κανονισμός θα πρέπει να τεθεί σε εφαρμογή μόλις λήξει η περίοδος της εν λόγω δραστηριότητας.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ανακαλείται ο ορισμός του Istituto Superiore di Sanità, Ρώμη, Ιταλία, ως εργαστηρίου αναφοράς της ΕΕ για τα κατάλοιπα που απαριθμούνται στο παράρτημα I, ομάδα B 3. γ), της οδηγίας 96/23/ΕΚ.
            Στο μέρος I του παραρτήματος VII του κανονισμού (ΕΚ) αριθ. 882/2004, απαλείφεται το σημείο 12 στοιχείο δ).
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2019.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 22 Οκτωβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 95 της 7.4.2017, σ. 1.
         
            (2)  Κανονισμός (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (ΕΕ L 165 της 30.4.2004, σ. 1).
         
            (3)  Οδηγία 96/23/ΕΚ του Συμβουλίου, της 29ης Απριλίου 1996, περί της λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και κατάργησης των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ (ΕΕ L 125 της 23.5.1996, σ. 10).
         
            (4)  Κανονισμός (ΕΕ) 2018/192 της Επιτροπής, της 8ης Φεβρουαρίου 2018, για την τροποποίηση του παραρτήματος VII του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου όσον αφορά τα εργαστήρια αναφοράς της ΕΕ στον τομέα των προσμείξεων στις ζωοτροφές και στα τρόφιμα (ΕΕ L 36 της 9.2.2018, σ. 15).